Държавен вестник, бр. 19, 2018 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  19
В случай на установяване на значителни 
промени, за които ИА БСА не е уведомена, се 
извършва извънредна оценка на място, която 
може да бъде и в рамките на провеждаща се 
оценка на място на ООС. Дължимите суми 
за извънредна оценка се заплащат от ООС 
съгласно Ценоразпис на услугите, извършвани 
от Изпълнителна агенция „Българска служба 
за акредитация“.
8.3. Задължения на ИА БСА
ИА БСА е длъжна: 
a) да извърши оценяване съгласно прило­
жимите изисквания за акредитация, като 
го планира и подготви по такъв начин, 
че оценяването да бъде осъществено 
навреме и да е надеждно;
b) да не предоставя поверителна инфор­
мация за определен ООС извън органа 
по акредитация без писменото съгласие 
на ООС, освен когато законът изисква 
или позволява предоставяне на такава 
информация без неговото съгласие; във 
връзка с партньорството на ИА БСА в 
рамките на ЕА ИА БСА може да пре­
доставя документи на ООС на други 
национални органи по акредитация; 
c) да уведомява заявителя или акреди­
тирания ООС за хода на всеки етап 
от процедурата съгласно определените 
правила и при поискване от ООС;
d) да съгласува с ООС състава на екипа от 
оценители в срок и по начин, определени 
в процедурата;
e) да публикува и да поддържа актуални 
данни за акредитираните ООС на своята 
интернет страница;
f) екипът от оценители трябва да се огра­
ничава само до определените му право­
мощия във връзка с конкретната оценка;
g) членовете на екипа не трябва да приемат 
подаръци, вещи, предмети и други от 
ООС, за да не се компрометира тяхната 
безпристрастна, независима и обективна 
оценка; 
h) ако по време на оценка или наблюдение 
член от екипа на ИА БСА узнае за прес­
тъпление от ООС или от негово име, 
директно свързано с обхвата на оценката, 
е длъжен да докладва в ИА БСА, за да 
се вземе решение за бъдещите действия; 
i)  всеки водещ оценител/технически оце­
нител или експерт, имащ достъп до до­
кументи на ООС, е длъжен да подпише 
декларация за конфиденциалност; ООС 
може да получи копие от декларацията 
при поискване; 
j)  да информира ООС за настъпилите изме­
нения и/или допълнения в изискванията 
за акредитация чрез информационната 
система по т. 3.6; 
k) да включи акредитираните проверяващи 
по околна среда в публичния регистър на 
проверяващите по околна среда съгласно 
чл. 135, ал. 2 от Закона за опазване на 
околната среда и да уведоми компетент­
ния орган за настъпилите изменения. 
9. СПОРОВЕ, ЖАЛБИ, ВЪЗРАЖЕНИЯ, 
ОБЖАЛВАНЕ
9.1. Спорове 
ИА БСА разглежда като спорове, възник­
нали различия в мненията на акредитираните 
ООС или кандидатите за акредитация, от една 
страна, и от друга – ИА БСА, по отношение на:
a) интерпретация на изискванията на 
стандарт/Ръководство на ЕА, ISO/IEC 
и Регламенти (ЕО); 
b) интерпретация на документи от систе­
мата за управление на ИА БСА.
ООС трябва да уведоми писмено изпълни­
телния директор на ИА БСА за съществуване 
на спор по определен въпрос не по-късно от 
10 дни от момента на възникване на спора. 
Изпълнителният директор на ИА БСА след 
консултация с въвлечените в спора страни се 
стреми да постигне съгласие между тях. Ако е 
необходимо, спорните въпроси се разглеждат 
и обсъждат на съответния ТКА, преди да се 
вземе решение по тях. ИА БСА информира 
ООС писмено за резултата в рамките на 
20 дни от регистриране на спора. 
Спор, който води до неблагоприятно ре­
шение за съответния ООС, може да прерасне 
в жалба/възражение. 
9.2. Жалби 
ИА БСА разглежда като жалба всяко 
изразяване на неудовлетвореност, различно 
от възражение, от страна на лице или орга­
низация, свързано с действията на ИА БСА 
или на акредитиран от нея ООС, на което се 
очаква отговор. Жалбите се разглеждат по 
реда на Процедура BAS QR 25. 
ИА БСА разглежда като сигнал всяка 
жалба, свързана с дейността на акредитирани 
или кандидатстващи за акредитация ООС по 
отношение на спазване на изискванията за 
акредитация или публикувани или огласени 
критични материали в средствата за масово 
осведомяване, заблуждаващо използване на 
акредитацията в рекламни материали и др., 
некоректно позоваване на акредитацията и др. 
ИА БСА разглежда само подадени в пис­
мена форма жалби с необходимата обосновка 
от точно идентифицирани подател и обект на 
жалбата. Подателят на жалбата се информира 
писмено за резултата от разглеждането є в 
срок до 1 месец след получаването на жалбата. 
9.3. Възражения 
9.3.1. ИА БСА разглежда като възражение 
всяко искане, изразено от ООС, за прераз­
глеждане на всяко неблагоприятно решение, 
взето от ИА БСА, свързано с желания статут 
на акредитация. Неблагоприятните решения 
включват: